PATVIRTINTA

Vilkaviškio rajono sporto mokyklos

direktoriaus 2018 m. rugpjūčio 30 d.

įsakymu Nr. V-

**VILKAVIŠKIO RAJONO SPORTO MOKYKLA**

**NEFORMALIOJO ŠVIETIMO MOKYTOJO**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Neformaliojo vaikų švietimo ir formalųjį švietimą papildančio ugdymo mokytojas.

2. Pareigybės lygis – A2.

3. Mokytojas tiesiogiai pavaldus Vilkaviškio rajono sporto mokyklos (toliau- mokykla) direktoriaus pavaduotojui ugdymui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM MOKYTOJUI**

4. Mokytojas, einantis šias pareigas, turi atitikti šiuos specialiuosius reikalavimus:

4.1. turėti aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą;

4.2. turėti atitinkamo mokomojo dalykospecialisto ir pedagogo kvalifikaciją;

4.3. būti nepriekaištingos reputacijos, kaip ji apibrėžta Lietuvos Respublikos švietimo įstatyme; laikytis Pedagogų etikos kodekso;

4.4. išmanyti Lietuvos Respublikos darbo kodeksą, Lietuvos Respublikos švietimo įstatymą, gimnazijos nuostatus, gimnazijos darbo tvarkos taisykles, darbo ir priešgaisrinės saugos instrukcijas ir kitus teisės aktus, reglamentuojančius mokinių ugdymą ir mokytojo darbą;

4.5. privalo būti įgijęs kompetencijas, numatytas Reikalavimų mokytojų ir pagalbos mokiniui specialistų skaitmeninio raštingumo programoms apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“;

4.7. privalo mokėti lietuvių kalbą, jos mokėjimo lygis turi atitikti Lietuvos Respublikos Vyriausybės nutarimu patvirtintus Valstybinės kalbos mokėjimo kategorijų reikalavimus, taikyti taisyklingos lietuvių kalbos, kalbos kultūros normų reikalavimus, sklandžiai ir argumentuotai dėstyti mintis žodžiu ir raštu;

4.8. pasitikrinti sveikatą ir turėti galiojančią Asmens medicininę knygelę;

4.9. turėti galiojantį privalomųjų higienos įgūdžių ir pirmosios pagalbos mokymų pažymėjimus;

4.10. gebėti organizuoti ir analizuoti ugdymo, mokymo(si) procesą, tirti pedagogines situacijas, tirti ir kurti savo veiksmingas mokymo(si) strategijas, rengti ugdymo projektus, skleisti gerąją pedagoginio darbo patirtį;

4.11. gebėti užtikrinti ugdomų mokinių saugumą, emociškai saugią mokymosi aplinką, reaguoti į smurtą ir patyčias.

**III SKYRIUS**

**ŠIAS PAREIGAS EINANČIO MOKYTOJO FUNKCIJOS**

5. Šias pareigas einantis mokytojas vykdo šias funkcijas:

5.1. užtikrina geros kokybės ugdymą, ugdo remdamasis ugdymo programomis, mokinių gebėjimais ir polinkiais, stiprina mokinių mokymosi motyvaciją ir pasitikėjimą savo gebėjimais, suteikia reikiamą pagalbą mokiniams, turintiems ugdymosi, mokymosi sunkumų ir specialiųjų ugdymosi poreikių, pritaikydamas jiems dalyko programą, turinį, metodus;

5.2. pagal mokyklos ugdymo planą, neformaliojo vaikų švietimo užsiėmimų tvarkaraštį veda pratybas, rengia mokinius varžyboms, dalyvauja varžybose;

5.2.1. vykdo funkcijas, susijusias su kontaktinėmis valandomis;

5.2.2. planuoja ugdymo procesą, rengia neformaliojo vaikų švietimo programas, ruošiasi pratyboms, parenka mokomąją medžiagą ir sudaro individualizuotas užduotis, suteikdamas mokiniams ugdymo programose numatytas žinias, ugdydamas gebėjimus bei kompetencijas; nešališkai vertina mokinių pasiekimus ir informuoja apie mokymosi pažangą mokinius, tėvus (globėjus, rūpintojus);

5.3.3. analizuoja ugdomų mokinių individualią pažangą;

5.4. planuoja, organizuoja ir vykdo veiklas mokyklos bendruomenei, bendradarbiauja su kitais mokytojais, pagalbos mokiniui specialistais bei administracija, kad būtų pasiekti mokymo tikslai, dalyvauja mokyklos organizuojamuose kvalifikacijos tobulinimo ir kituose renginiuose, darbo grupėse ir komisijose, siekia profesinio tobulėjimo; laiku tvarko savo veiklos dokumentus, vykdo kitus teisėtus mokyklos vadovų pavedimus ir mokyklos tarybos nutarimus:

5.4.1. dalyvauja mokyklos organizuojamuose posėdžiuose, metodinių ir darbo grupių susirinkimuose;

5.4.2. dalyvauja Atvirų durų dienose;

5.4.3. stebi ir fiksuoja ugdomų mokinių individualią pažangą, aptaria mokytojų susirinkimuose;

5.4.4. konsultuoja mokinius pagal poreikį;

5.4.5. suderinęs su mokyklos direktoriumi, vykdo kitą ugdomąją veiklą;

5.4.6. vykdo kitus mokyklos vadovų pavedimus (dalyvauja mokyklos direktoriaus sudarytose darbo grupėse, komisijose ir pan.).

**IV SKYRIUS**

**BAIGIAMOSIOS NUOSTATOS**

*6*. Mokytojas pratybose privalo laikytis mokyklos saugos ir sveikatos instrukcijos.

7. Pasikeitus pareigybės aprašo **priede** nurodytam kontaktinių valandų skaičiui, atitinkama apimtimi pasikeičia nekontaktinių valandų skaičius 5.3. punkte nurodytoms veikloms.

8. Jei dėl nuo mokytojo nepriklausančių aplinkybių nevykdoma 5.4. punkte numatyta ir pareigybės aprašymo priede numatyta veikla, mokytojas atlieka kitas su mokyklos direktoriumi suderintas funkcijas.

\_\_\_\_\_\_\_\_\_\_\_\_\_\_\_\_